b'\n_START_ARTICLE_\nHigh Dynamic Range\n_START_PARAGRAPH_\nHigh Dynamic Range (Visoko dinami\xc4\x8dno obmo\xc4\x8dje) oziroma HDR je proces ra\xc4\x8dunalni\xc5\xa1ke obdelave slik. Uporablja se predvsem v fotografiji, videu in 3D._NEWLINE_V tej tehniki ra\xc4\x8dunalni\xc5\xa1ke manipulacije se zlije ve\xc4\x8d slik z enako vsebino in druga\xc4\x8dnimi stopnjami svetlosti v eno. Rezultat tega zlitja je ve\xc4\x8dji nabor tonov svetlosti v sliki, kar pomeni, da je v zelo temnih in zelo svetlih obmo\xc4\x8djih slike ve\xc4\x8d detajlov. Ker senzorji kamer in fotoaparatov nimajo tako \xc5\xa1irokega razpona, je lahko slika v kontrastnih pogojih brez detajlov v dolo\xc4\x8denih obmo\xc4\x8djih, kar je ovira za nadaljnjo obdelavo. \xc4\x8ce je, na primer, slika zelo temna in jo sku\xc5\xa1amo ra\xc4\x8dunalni\xc5\xa1ko posvetliti, se bo zaradi pomanjkanja detajlov hitro pojavil digitalni \xc5\xa1um in bo stopnja svetlosti, v kateri slika nima o\xc4\x8ditnih artefaktov, grobo omejena. V primeru HDR obdelave je nabor informacij o svetlosti odvisen od detajlov v originalih (negativih) pred zlitjem. \xc4\x8ce je razpon v originalih dovolj \xc5\xa1irok, se lahko v nadaljnji obdelavi sliko posvetli veliko bolj natan\xc4\x8dno, kajti detajli pri svetlenju so bili pridobljeni iz svetlej\xc5\xa1ih originalov HDR slike._NEWLINE_HDR slika hrani 32 bitno natan\xc4\x8dnost svetlosti, kar pomeni  tonov svetlosti, medtem ko original, kot ga vidi senzor hrani le 8 bitno natan\xc4\x8dnost - to je 256 tonov svetlosti.\n_START_SECTION_\nHDR v fotografiji\n_START_PARAGRAPH_\nV ve\xc4\x8dini se originali za HDR pripravijo s tremi fotografijami - ena ima optimalno osvetlitev, najtemnej\xc5\xa1a ima osvetlitev za dve stopnji ni\xc5\xbejo (-2 EV), nasvetlej\xc5\xa1a pa dve stopnji vi\xc5\xa1jo (+2 EV). Za vi\xc5\xa1jo natan\xc4\x8dnost se uporablja razlika za eno stopnjo natan\xc4\x8dnosti od optimalne osvetlitve (-2, -1, 0, +1, +2 EV)._NEWLINE_Za \xc5\xbeelen rezultat pa po navadi zlitje originalov v HDR ni dovolj, ampak je to stvar nadaljnje obdelave, ki je lahko veliko bolj drasti\xc4\x8dna in natan\xc4\x8dna.\n_START_SECTION_\nHDR v 3D\n_START_PARAGRAPH_\nHDR se vedno bolj pojavlja v ra\xc4\x8dunalni\xc5\xa1kih igrah, kjer je na primer tema\xc4\x8dna scena, ko pa igralec posveti s svetilko je osvetljeno obmo\xc4\x8dje polno detajlov, ki ob nizko kakovostnih slikah ne bi bili vidni.'